RESOLUCIÓN do 22 de outubro de 2025, da Dirección Xeral de Inclusión Social, pola que se publica a Resolución do 21 de outubro de 2025 que pon fin aos procedementos da Orde do 23 de maio de 2025 pola que se establecen as bases que rexerán a concesión de subvencións a entidades de iniciativa social para a promoción de actuacións de servizos sociais comunitarios e inclusión social para os anos 2025 a 2027, cofinanciada parcialmente pola Unión Europea no marco do programa FSE+ Galicia 2021-2027, e se procede á súa convocatoria (código de procedemento BS631A).
Consellería de Política Social e Igualdade — III. Outras disposicións — 03/11/2025

No
Diario Oficial de Galicia
número 108, do 9 de xuño de 2025, publícase a Orde do 23 de maio de 2025 pola que se establecen as bases que rexerán a concesión de subvencións a entidades de iniciativa social para a promoción de actuacións de servizos sociais comunitarios e inclusión social para os anos 2025 a 2027, cofinanciada parcialmente pola Unión Europea no marco do programa FSE+ Galicia 2021-2027, e se procede á súa convocatoria (código de procedemento BS31A).
De conformidade co disposto no seu artigo 15, a resolución dos expedientes de axudas correspóndelle ao director xeral de Inclusión Social, que resolverá por delegación da persoa titular da Consellería de Política Social e Igualdade. As resolucións ditadas notificaránselles ás entidades interesadas no prazo máximo de cinco meses, contados a partir do día seguinte ao da publicación da orde. As resolucións estarán motivadas e indicarán a puntuación acadada no proceso de valoración, aquelas actuacións recollidas no artigo 4.1.b), que se tramitan polo procedemento de concorrencia competitiva.
Dado que a subvención está cofinanciada polo programa operativo FSE+ Galicia 2021-2027, na resolución de concesión informarase a entidade beneficiaria do cofinanciamento comunitario, con expresión do obxectivo político, prioridade, obxectivo específico, medida e porcentaxe de cofinanciamento. Así mesmo, figurarán a identificación da entidade beneficiaria, a contía da subvención e obrigas que lle correspondan, os requisitos específicos relativos aos produtos ou servizos que se deben entregar ou prestar, o plan de financiamento, o prazo de execución e, se procede, o método que se aplicará para determinar os custos da operación e as condicións de pagamento da axuda, así como os demais requisitos previstos na normativa comunitaria para a selección de operación, que debe conter o documento polo que se establecen as condicións da axuda (DECA).
Así mesmo, tamén será informada a entidade beneficiaria de que a aceptación da subvención podería implicar a súa aparición na lista de operacións que se publique nos termos establecidos no artigo 49.3 do Regulamento (UE) 2021/1060 do Parlamento Europeo e do Consello, do 24 de xuño de 2021.
No seu artigo 18 establece, respecto ás actuacións que se tramitan polo procedemento de concorrencia competitiva, que os actos administrativos e a correspondente resolución ditada no procedemento para a concesión de subvencións se publicarán no Diario Oficial de Galicia, de conformidade co establecido no artigo 45 da Lei 39/2015, do 1 de outubro, do procedemento administrativo común das administracións públicas. Esta publicación producirá os efectos de notificación.
Polo exposto,
Ordenar a publicación, no
Diario Oficial de Galicia
, do contido íntegro da Resolución do 21 de outubro de 2025, ditada no procedemento BS631A, de concesión de axudas ás entidades privadas de iniciativa social para a promoción de actuacións de servizos sociais comunitarios e inclusión social, que se xunta no anexo.
Santiago de Compostela, 22 de outubro de 2025
Antecedentes:
1. A través da Orde do 23 de maio de 2025 establecéronse as bases reguladoras e convocouse o procedemento para a concesión de subvencións a entidades privadas de iniciativa social para a promoción de actuacións de servizos sociais comunitarios e inclusión social para os anos 2025 a 2027, cofinanciada parcialmente pola Unión Europea no marco do programa FSE+ Galicia 2021-2027, e se procede á súa convocatoria (código de procedemento BS631A), publicada no DOG de 9 de xuño de 2025.
2. A Subdirección Xeral de Prestacións e Programas de inclusión, órgano instrutor do procedemento, revisada a documentación inicial e tras comprobar a concorrencia dos requisitos exixidos para conceder a subvención, emitiu con datas do 2 de outubro de 2025 e do 16 de outubro de 2025 informes en que se reflicten os expedientes susceptibles de resolución de desestimación e de declaración ou aceptación de desistencia, con indicación das circunstancias concorrentes en cada caso. Así mesmo, remitiu á Comisión de Valoración, constituída de acordo co disposto no artigo 13 das bases, os expedientes respecto dos cales se verificou a presentación da documentación en prazo e forma e o cumprimento dos requisitos previos establecidos na convocatoria.
3. A Comisión de Valoración de Subvencións emitiu, con data do 3 de outubro de 2025 e do 16 de outubro de 2025, informes de valoración conxunta de todas as solicitudes que lle foron remitidas polo órgano instrutor.
Respecto da concesión de subvencións para a realización de actuacións previstas no artigo 4.1.a), e de acordo co disposto no artigo 12.1 da orde, realízanse mediante concorrencia non competitiva e distribúese a contía orzada entre as solicitudes admitidas segundo os criterios e contías previstos no artigo 12 da orde.
Para as actuacións do artigo 4.1.b).1º, 2º e 3º, conforme o artigo 12.2, a determinación das concesións realízanse mediante o procedemento de concorrencia competitiva. No caso das actuacións 4.1.b).2º e 3º, na distribución orzamentaria tivéronse tamén en conta as operacións previstas na autorización previa-DECA, outorgada pola Dirección Xeral de Cohesión e Fondos Europeos do 5 de marzo de 2025. Tendo en conta o anterior, o órgano instrutor propuxo a denegación e a concesión das solicitudes de actuacións de todas as tipoloxías seguindo o procedemento establecido e a ponderación dos criterios obxectivos de concesión establecidos nos artigos 12.5 e 14.2 da orde. Deste xeito:
No ano 2025:
a) Na tipoloxía b1, todas as actuacións dirixidas á atención ás necesidades básicas acadan subvencións, e das actuacións dirixidas a servizos de prevención e primeira atención, non acadan subvención as actuacións admitidas con menos de 55 puntos.
b) Na tipoloxía b2, non acadan subvención as actuacións admitidas con menos de 43 puntos.
c) Na tipoloxía b3, non acadan subvención as actuacións admitidas con menos de 45 puntos.
No ano 2026:
a) Na tipoloxía b1, todas as actuacións dirixidas á atención as necesidades básicas acadan subvencións, e das actuacións dirixidas a servizos de prevención e primeira atención, non acadan subvención as actuacións admitidas con menos de 35 puntos
b) Na tipoloxía b2, non acadan subvención as actuacións admitidas con menos de 56 puntos, salvo a actuación «PO 3/26 Técnicas e ferramentas dixitais», da entidade Fundación ECCA Social, que, malia obter 56 puntos, non acada axuda pola aplicación dos criterios de desempate.
c) Na tipoloxía b3, non acadan subvención as actuacións admitidas con menos de 58,5 puntos, salvo a actuación «Proxecto Anta», da entidade Yarama África. S. Coop. Galega, que obtén axuda con 57,5 puntos; neste caso é preciso empregar os criterios de desempate.
No ano 2027:
a) Na tipoloxía b1, das actuacións dirixidas á atención as necesidades básicas non acadan subvención as actuacións admitidas con menos de 70,5 puntos, e ningunha das actuacións dirixidas a servizos de prevención e primeira atención acada subvención.
b) Na tipoloxía b2, non acadan subvención as actuacións admitidas con menos de 56,5 puntos, salvo as actuacións «Inclusión e transición ao emprego», da entidade Institución benéfico-social Padre Rubinos, «Verea», da entidade Cáritas Diocesana de Ourense, e «CO 2/27 Técnicas e ferramentas dixitais», da entidade Fundación Ecca Social, que obteñen axuda con 56 puntos; neste caso é preciso empregar os criterios de desempate.
c) Na tipoloxía b3, non acadan subvención as actuacións admitidas con menos de 58,5 puntos, salvo as actuacións «Proxecto Anta» e «Proxecto Adji», da entidade Yarama África. S. Coop. Galega, e a actuación «Teño dereitos», da Asociación Diversidades, que obteñen axuda con 57,5 puntos; neste caso é preciso empregar os criterios de desempate.
Tendo en conta o anterior, e unha vez fiscalizado o gasto en conformidade pola Intervención Delegada, en virtude do artigo 15 e disposición adicional primeira,
Primeiro. A concesión das subvencións solicitadas para as seguintes actuacións, coas contías e motivos que se indican:
a) Para o funcionamento de centros de inclusión e emerxencia social con cargo á aplicación orzamentaria sinalada, coa seguinte desagregación:
b) Para actuacións singularizadas que constitúan a totalidade ou parte dun programa de carácter innovador e/ou complementario dos servizos sociais comunitarios básicos ou atención dirixida a fomentar a inclusión social e o acceso e permanencia no mercado de traballo das persoas en situación ou risco de exclusión social, incluíndo aquela dirixida de xeito exclusivo á poboación inmigrante (artigo 4.1.b):
i) Actuacións singularizadas que constitúan a totalidade ou parte dun proxecto de carácter innovador e/ou complementario dos servizos sociais comunitarios básicos (artigo 4.1.b).1º), coa seguinte desagregación:
(1) Atención das necesidades básicas:
(2) Prevención e primeira atención:
ii) Atención dirixida a fomentar a inclusión social e o acceso e permanencia no mercado de traballo das persoas en situación ou risco de exclusión social (artigo 4.1.b).2º), coa seguinte desagregación:
iii) Atención dirixida a fomentar a inclusión social e o acceso e permanencia no mercado de traballo da poboación inmigrante (artigo 4.1.b).3º), coa seguinte desagregación:
Segundo. A denegación das subvencións solicitadas por non acadar a puntuación suficiente, que se indican:
i. Anualidade 2025:
ii. Anualidade 2026:
iii. Anualidade 2027:
Terceiro. A denegación de subvencións ás entidades e para o desenvolvemento das actuacións que se indican a continuación, polo incumprimento dos requisitos sinalados na orde de convocatoria:
Cuarto. A declaración de desistencia da solicitude que se indica a continuación:
Quinto. As contías correspondentes ás actuacións do artigo 4.1.b).2º e 4.1.b).3º serán cofinanciadas pola Unión Europea, nunha porcentaxe do 60 %, a través do programa FSE+ Galicia 2021-2027 e, en particular, dentro do obxectivo político 4: Unha Europa máis social e inclusiva mediante a aplicación do piar europeo de dereitos sociais; prioridade 2: Inclusión social e loita contra a pobreza; obxectivos específicos ESO4.8.: Fomentar a inclusión activa co obxecto de promover a igualdade de oportunidades, a non discriminación e a participación activa, e mellorar a empregabilidade, en particular para os colectivos desfavorecidos, e ESO4.9.: Promover a integración socioeconómica dos nacionais de terceiros países, incluídos os inmigrantes e medidas 2.H.04: Mellora da inclusión sociolaboral de persoas en situación ou risco de exclusión social a través de itinerarios integrados e personalizados de inserción que abarcan medidas de distintos ámbitos e 2.I.01: Itinerarios ou programas de inserción sociolaboral que combinen varias medidas, dirixidos a migrantes, respectivamente.
As contías correspondente ás actuacións do artigo 4.1.a) e 4.1.b).1º.están subvencionadas con fondos propios da Xunta de Galicia.
Sexto. O método utilizado para a estimación dos custos será, para aquelas axudas cofinanciadas con Fondo Social Europeo Plus (FSE+), o de custos simplificados, e, no caso das axudas financiadas con fondos propios da Xunta, será o de custos reais a través da conta xustificativa.
Sétimo. A aceptación da subvención podería implicar a súa aparición na lista de operacións que se publique nos termos establecidos no artigo 49.3 do Regulamento (UE) 2021/1060 do Parlamento Europeo e do Consello, do 24 de xuño de 2021.
Así mesmo, as entidades beneficiarias deben observar as obrigas do artigo 19 das bases da convocatoria.
Oitavo. A aceptación desta axuda implica aceptar a obriga de aplicar medidas antifraude eficaces e proporcionadas no seu ámbito de xestión e cumprir a normativa comunitaria, estatal e autonómica de aplicación, en particular a normativa en materia de subvencións (RDC artigo125.4.c). De se detectaren de feitos que poidan ser constitutivos de fraude ou irregularidade en relación con proxectos ou operacións financiados total ou parcialmente con cargo a fondos procedentes da Unión Europea, no marco desta convocatoria, poderanse pór os citados feitos en coñecemento do Servizo Nacional d e Coordinación Antifraude da Intervención Xeral da Administración do Estado, por medios electrónicos a través da canle habilitada para o efecto http://www.conselleriadefacenda.es/areas-tematicas/planificacion-e-fondos/periodo- comunitario-2014-2020/medidas-antifraude/snca-olaf
Noveno. Dispón de dez (10) días para comunicar a súa aceptación. No caso de non comunicación, entenderase tacitamente aceptada en todas as súas condicións.
Décimo. O pagamento das axudas farase de acordo co establecido no artigo 24 e unha vez xustificada cada anualidade nos prazos e na forma previstos no artigo 22 da orde de convocatoria.
As entidades beneficiarias das actuacións recollidas no artigo 4.1.a) e 4.1.b).1º deberán xustificar cada período de actuación de maneira independente.
Neste sentido, o primeiro período comprenderá a xustificación das actuacións realizadas entre o 1 de maio de 2025 e o 30 de novembro de 2025, ambos incluídos, e a xustificación presentarase con data límite do 5 de decembro de 2025. O segundo período comprende a xustificación das actuacións realizadas entre o 1 de decembro de 2025 e o 30 de novembro de 2026, ambos incluídos, e a xustificación presentarase con data límite do 7 de decembro de 2026. O terceiro período comprende a xustificación das actuacións realizadas entre o 1 de decembro de 2026 e o 30 de abril de 2027, e a xustificación presentarase con data límite do 31 de maio de 2027.
As entidades beneficiarias das actuacións recollidas no artigo 4.1.b).1º deberán xustificar cada anualidade de maneira independente.
Ao respecto, o primeiro período comprenderá a xustificación das actuacións realizadas entre o 1 de maio de 2025 e o 30 de novembro de 2025, ambos incluídos, e a xustificación presentarase con data límite do 5 de decembro de 2025. O segundo período comprende a xustificación das actuacións realizadas entre o 1 de decembro de 2025 e o 30 de abril de 2026, ambos incluídos, e a xustificación presentarase con data límite do 15 de maio de 2026. O terceiro período comprende a xustificación das actuacións realizadas entre o 1 de maio de 2026, e o 30 de novembro de 2026 e a xustificación presentarase con data límite do 7 de decembro de 2026. O cuarto período comprende a xustificación das actuacións realizadas entre o 1 de decembro de 2026 e o 30 de abril de 2027, e a xustificación presentarase con data límite do 31 de maio de 2027.
Para as entidades beneficiarias das actuacións recollidas nos artigos 4.1.b).2º e 4.1.b).3º, o importe anticipado das actuacións realizadas na anualidade de 2025 e realizadas entre o 1 de maio de 2025 e o 30 de novembro de 2025, ambos incluídos, deberán xustificarse antes do 1 de abril de 2026. A segunda anualidade comprende as actuacións realizadas entre o 1 de decembro de 2025 e o 30 de novembro de 2026, ambos incluídos, e a xustificación presentarase con data límite do 7 de decembro de 2026, incluído. A terceira anualidade comprende as actuacións realizadas entre o 1 de decembro de 2026 e o 30 de abril de 2027, e a xustificación presentarase con data límite do 5 de maio de 2027.
Deberán ter en conta que o importe anticipado en 2025 se xustificará con gastos realizados na mesma anualidade.
Décimo primeiro. Cando a subvención teña por obxecto o financiamento de actuacións recollidas no artigo 4.1.b) da Orde de convocatoria e o importe da axuda sexa inferior ao solicitado, de conformidade co previsto no artigo 25 da Lei 9/2007, do 13 de xuño, e 15.4 da Orde de convocatoria, poderase instar a entidade beneficiaria a que, nun prazo de dez días, reformule a solicitude para axustar os compromisos e as condicións á subvención proposta e/ou formule as alegacións que xulgue pertinentes. En calquera caso, a reformulación de solicitudes deberá respectar o obxecto, as condicións e a finalidade da subvención, así como os criterios de valoración establecidos e que deron lugar ao seu outorgamento. Así mesmo, a dita reformulación non poderá comprometer a viabilidade do programa, polo que se deberán manter os gastos necesarios para o seu correcto desenvolvemento.
Décimo segundo. En xeral, as axudas concedidas condicionaranse ao cumprimento das obrigas establecidas na orde, polo que deberá:
a) Executar e acreditar a realización da actuación que fundamenta a concesión da subvención e o cumprimento dos requisitos e das condicións desta ante o órgano concedente. En todo caso, as actuacións prestaranse de acordo co establecido na Carteira de Servizos Sociais de Inclusión definida no Decreto 61/2016, do 11 de febreiro, en todos os aspectos que sexan de aplicación.
b) Manter un sistema de contabilidade separado ou un código contable adecuado en relación con todas as transaccións relacionadas cos gastos subvencionados.
c) En todo caso, respecto das actuacións establecidas no artigo 4.1.b) 2º e 3º (axudas cofinanciadas polo FSE+), deberán manter rexistros contables independentes ou empregar códigos de contabilidade apropiados para todas as transaccións relacionadas coa operación, sen prexuízo das normas xerais da contabilidade, que permita seguir unha pista de auditoría suficiente sobre os gastos financiados con fondos do programa FSE+ Galicia 2021-2027.
Igualmente, deberán conservar todos os documentos xustificativos relacionados coa operación que reciba axuda do FSE+ durante un prazo de cinco anos a partir do 31 de decembro do ano en que a autoridade de xestión do programa FSE+ Galicia 2021-2027 efectúe o último pagamento ao beneficiario do Fondo, nos termos establecidos no artigo 82 do Regulamento (UE) 2021/1060 do Parlamento Europeo e do Consello, do 24 de xuño de 2021.
d) No caso das actuacións establecidas no artigo 4.1.b).2º e 3º (axudas cofinanciadas polo FSE+), cumprir coas medidas de visibilidade, transparencia e comunicación establecidas no Regulamento (UE) 2021/1060 do Parlamento Europeo e do Consello do 24 de xuño de 2021. En particular, de conformidade cos artigos 47 e 50 do dito regulamento, nos espazos en que se desenvolvan as actuacións contarán co emblema da Unión Europea xunto coa declaración «Cofinanciado pola Unión Europea». Igualmente, nos lugares de realización da actuación informarase do apoio dos fondos a través dun cartel dun tamaño mínimo A3 ou unha pantalla electrónica equivalente con información sobre a operación, nun lugar ben visible para o público. Tamén se fará unha breve descrición da actuación na páxina web e nas contas dos medios sociais, no caso de dispor delas, en que se mencionen os obxectivos e resultados, e se destaque a axuda financeira da Unión Europea. Ademais, en todos os documentos e materiais de comunicación relacionados coa execución da actuación, destinados ao público ou ás persoas participantes, proporcionarase unha declaración que saliente a axuda da Unión Europea de xeito visible.
e) Informar as persoas destinatarias de que as actuacións nas cales participan están cofinanciadas pola Xunta de Galicia (Consellería de Política Social e Igualdade) e, no caso das actuacións establecidas no artigo 4.1.b).2º e 3º (axudas cofinanciadas polo FSE+), pola Unión Europea), e deberán figurar os emblemas correspondentes, como mínimo, en todo o material e nos documentos que se utilicen ou se lles entreguen ás persoas participantes nas actuacións (incluídos os partes de asistencia/participación, as enquisas de avaliación ou os certificados de asistencia).
f) Adecuar a metodoloxía das actuacións, así como a de recollida e proceso de datos de seguimento e acreditación da realización da actividade de persoas participantes, ás fórmulas que, de ser o caso, propoña a Consellería de Política Social e Igualdade e, se así é requirido, incorporarse como usuarias da aplicación informática deseñada e implantada para a xestión da Estratexia de inclusión social de Galicia 2023-2030.
En particular, no caso das actuacións establecidas no artigo 4.1.b) 2º e 3º (axudas cofinanciadas polo FSE+), deberán realizar as actuacións precisas para recoller a información suficiente relativa ao desenvolvemento da prestación, que permita dar cumprimento aos requisitos de información a través de indicadores de realización e indicadores de resultados previstos no artigo 17 do Regulamento (UE) 2021/1057.
Os indicadores de realización relativos á persoa solicitante refírense á data inmediatamente anterior ao inicio da vinculación do/da participante coa actuación cofinanciada, mentres que os indicadores de resultado inmediato deberán referirse ao período comprendido entre o día posterior ao do remate da súa vinculación coa operación e as catro semanas seguintes, no período de xustificación da correspondente subvención. Así mesmo, a Administración poderá requirir en calquera momento novos datos relativos á data en que se cumpran os seis meses desde que finalice a vinculación da persoa participante coa actividade cofinanciada, coa finalidade de formalizar os indicadores de resultado a longo prazo descritos no dito regulamento.
Para estes efectos, facilitaráselles ás entidades beneficiarias o acceso á aplicación informática Participa2127 (https://participa2127.conselleriadefacenda.gal/Participa2127) e os oportunos cuestionarios, que terán que respectar o principio de integridade dos datos. Para dar cumprimento a estas obrigas de información, as entidades beneficiarias deberán introducir os datos dos indicadores de realización e de resultados das persoas participantes na aplicación informática Participa 2127.
Así mesmo, as entidades beneficiarias deberán custodiar a ficha individualizada de seguimento e os cuestionarios de indicadores de realización e resultado de cada unha das persoas participantes, asinada pola persoa participante, segundo os modelos dispoñibles na dita aplicación informática, e telos á disposición da Consellería de Política Social e Igualdade para cando sexan requiridos.
g) Comunicar as variacións das datas de inicio e remate das actuacións previstas na solicitude, así como os informes e demais documentación que reclamen os órganos competentes da Consellería de Política Social e Igualdade, en especial os relativos á subministración de información nos termos establecidos no artigo 4 da Lei 1/2016, do 18 de xaneiro, de transparencia e bo goberno, e toda a información necesaria para o cumprimento por parte daquela das obrigas previstas no título I da citada lei, e certificado no cal se indique o número estimado da poboación beneficiada para a actuación no período subvencionado pola Orde de convocatoria.
h) Controlar a asistencia ás actuacións do servizo de formación adaptada, e expedir certificado de remate da acción formativa para os participantes que asistisen, como mínimo, ao 60 % do total das súas horas. Solicitarlle, de ser o caso, ao órgano concedente, a autorización das modificacións que afecten as actuacións subvencionadas cunha antelación de cinco días respecto á data en que se produzan. A autorización considerarase outorgada tacitamente unha vez transcorrido o prazo de quince días desde que se recibiu a solicitude.
i) Remitir, no prazo de dez días, os informes e demais documentación que reclamen os órganos competentes da Consellería de Política Social e Igualdade.
j) No caso das actuacións establecidas no artigo 4.1.b).2º e 3º (axudas cofinanciadas polo FSE+), someterse ás actuacións de control, comprobación e inspección que efectuará a Consellería de Política Social e Igualdade; ás verificacións que poidan realizar os organismos implicados na xestión ou seguimento do programa FSE+ Galicia 2021-2027, nos termos establecidos no Regulamento (UE) 2021/1060 do Parlamento Europeo e do Consello, do 24 de xuño de 2021, que incorporarán as correspondentes visitas sobre o terreo; ás de control financeiro que correspondan, se é o caso, á Intervención Xeral da Comunidade Autónoma; ás previstas na lexislación do Tribunal de Contas e do Consello de Contas, ou a outros órganos da Administración do Estado ou da Unión Europea, e achegar canta información lles sexa requirida no exercicio das actuacións anteriores. Entre a información e a documentación que se debe conservar incluiranse os contratos laborais e os mercantís se se trata de persoal externo; información da situación de alta na Seguridade Social das persoas traballadoras adscritas e, de ser o caso, os informes ou declaracións responsables relativos ás bonificacións na Seguridade Social, das horas dedicadas polos traballadores a cada unha das prestacións e do lugar de realización. Ademais, deberase conservar a documentación relativa ao control horario, ás verificacións de asistencia e aquela de que dispoñan nos casos en que a titulación exixida poida ser suplida por coñecementos adquiridos no desempeño da súa profesión e complementados con formación específica.
k) Contratar un seguro para o alumnado ou participantes nas actuacións, que cubra os riscos, que poidan ter durante o desenvolvemento das actividades e os dos desprazamentos para a asistencia a elas.
l) Proceder ao reintegro dos fondos percibidos, total ou parcialmente, no suposto de incumprimento das condicións establecidas para a súa concesión ou nos supostos previstos no título II da Lei 9/2007, do 13 de xuño.
m) Todas aquelas obrigas e requisitos que se desprendan do articulado desta orde e dos artigos 10 e 11 da Lei 9/2007, do 13 de xuño, e da súa normativa de desenvolvemento.
Décimo terceiro. Os servizos da Consellería de Política Social e Igualdade poderán efectuar as comprobacións que consideren oportunas en canto ao cumprimento, por parte das entidades de iniciativa social participantes, dos requisitos exixidos pola Lei 13/2008, do 3 de decembro, e pola súa normativa de desenvolvemento. Así mesmo, poderán solicitar informes dos servizos da Rede pública de servizos sociais en canto aos aspectos de complementariedade, oportunidade e eficacia dos servizos e actuacións das entidades solicitantes recollidos nel.
Décimo cuarto. No que respecta ás obrigas previstas nas alíneas c) e d) do número 1, de comunicar e informar os cidadáns de que as actuacións foron subvencionadas pola Unión Europea no marco do programa FSE+ Galicia 2021-2027, para xustificar o cumprimento dos indicadores de comunicación previstos no programa operativo, a Dirección Xeral de Inclusión Social solicitará proba documental do cumprimento desta obriga, que deberá ser facilitada no prazo de dez (10) días. O incumprimento desta obriga ou non proporcionar a proba documental nos prazos exixidos poderá supor unha minoración da contía total da axuda na forma prevista no artigo 25.
Décimo quinto. As resolucións expresas ou presuntas que se diten ao abeiro desta orde porán fin á vía administrativa e contra elas poderá interporse, se é o caso, recurso potestativo de reposición no prazo dun mes, contado a partir da notificación da resolución expresa, ou en calquera momento a partir do día seguinte a aquel en que se produza o acto presunto, ante o mesmo órgano que as ditou, de acordo co previsto nos artigos 123 e 124 da Lei 39/2015, do 1 de outubro, ou ben directamente recurso contencioso-administrativo, ante a orde xurisdicional competente, de conformidade co establecido no artigo 46 da Lei 29/1998, do 13 de xullo, no prazo de dous meses, contados desde a súa notificación, se o acto é expreso, ou seis meses a partir do día seguinte a aquel en que se produza o acto presunto, e sen prexuízo de que os interesados poidan exercer calquera outro que coiden oportuno.
Santiago de Compostela, 22 de outubro de 2025. A conselleira de Política Social e Igualdade. P.D. (Artigo 15.1 da Orde do 23 de maio de 2025;
Diario Oficial de Galicia
número 108, do 9 de xuño). Arturo Parrado Puente, director xeral de Inclusión Social.